O **EV Zug** (abreviatura de **Eissportverein Zug**) é un equipo de hóckey sobre xeo da localidade de Zug, Suíza. Actualmente compite na National League A (NLA), a máxima categoría do hóckey sobre xeo helvético. Xoga os seus encontros como local no Bossard Arena, un pavillón con capacidade para 7.015 espectadores.

Historia
--------

O EV Zug foi fundado en 1967, e na tempada 1976-77 debutou na máxima categoría, rematando na última posición (8º) e descendendo. Na tempada 1987-88 retornou á LNA logo de 10 anos, finalizando na 6ª posición nunha competición na que os *play-offs* polo título estaban pechados aos 4 primeiros clasificados. Dende aquela o equipo non volveu descender e é un habitual nos *play-offs* polo título, chegando a gañar a competición na tempada 1997-88, conseguindo ademais os subcampionatos en 1995 e 1997, e finalizando na primeira posición da liga regular en 3 ocasións (1994-95, 1997-98 e 2011-12).

O 3 de outubro de 2011, o club derrotou aos New York Rangers da NHL por un contundente 8-4 nun partido amigable. O antigo xogador da NHL Josh Holden, que daquela estaba suspendido pola NLA, permitiuselle xogar e anotou dous goles. El e Fabian Schnyder tiveron cada un tres puntos, e Esa Pirnes tamén anotou dous goles. O antigo porteiro dos Rangers Jussi Markkanen gañoulle ao seu exequipo nun Bossard Arena ateigado.

Dende o 2012 é un dos catro representantes suízos no European Trophy.

Personalidades
--------------

### Xogadores

#### Números retirados

Como moitos outros equipos profesionais de hóckey sobre xeo, o EV Zug (EVZ) ten retirado da circulación os dorsais de varios xogadores que vestiron a camisola do equipo. Para a retirada dun dorsal por parte do club, o xogador ten que cumprir catro dos seguintes cinco criterios:

* 10 anos no primeiro equipo do EVZ.
* Comezar a súa carreira profesional no EVZ.
* Finalizar a súa carreira profesional no EVZ.
* Gañar o campionato suízo co EVZ.
* Ter xogado 50 partidos co equipo nacional.

Números retirados do EV Zug| Nº | Xogador | Posición | Carreira | Data da retirada | Referencia |
| --- | --- | --- | --- | --- | --- |
| **20** | Philipp Neuenschwander | F | 1980-1997 | 5 de novembro de 2010 |  |
| **31** | Patrick Fischer | C | 1992-2010 | 14 de setembro de 2010 |  |
| **33** | André Künzi | D | 1984-2002 | 5 de novembro de 2010 |  |

Palmarés
--------

* **1 National League A:** 1998

Notas
-----

1. ↑  Rosen, Dan (2011-10-03). "Rangers fall to Swiss squad, 8-4". *NHL.com*. Arquivado dende o orixinal o 02-04-2013. Consultado o 18-11-2013.
2. ↑  "EV Zug wins against the New York Rangers!" (en alemán). *www.nationalleague.ch*. 2011-10-03. Arquivado dende o orixinal o 12-11-2011. Consultado o 18-11-2013.
3. ↑  "WALL OF FAME" (en inglés). EV Zug. Arquivado dende o orixinal o 13 de outubro de 2016. Consultado o 17 de agosto de 2016.
4. 1 2  "EV Zug verewigt Nummer 20 und 33". *Neue Luzerner Zeitung* (en alemán). 3 de novembro de 2010. Arquivado dende o orixinal o 10 de outubro de 2016. Consultado o 17 de agosto de 2016.
5. ↑  Kunz, Alain (15 de setembro de 2010). "Fischer weinte". *Blick* (en alemán). Arquivado dende o orixinal o 17 de agosto de 2016. Consultado o 17 de agosto de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***EV Zug*** |

### Ligazóns externas

* Sitio web oficial *(en alemán)*

* Portal:Hóckey sobre xeo